REİS ARIKAN XELA DA SPORBAZON\nReis Arıkan, sporbazi Quluba Yaşamspori ki musabaqayonê final ê Liga Kros ê Mıntıqa dı kategoriya qıcon ê lajon dı dereceya 2yın ê Tırkiye guret u kategoriya comêrdonê astareyon dı derecaya 6 ın ê Tırkiye guret nimzerd u çeyrek zerd cı ri kerd xela.\nReisê Belediyaya Çoligi Erdal Arıkan, sporbaz u antrenori taxımê kros ê Quluba Yaşamspor ê Belediyaya Çoligi qebul kerdi.\nZiyaret dı Koordinatorê Spor ê Belediya Metin Karaarslan derheqê maçon dı melumat da Reis Arıkan u hemberiya pêyın ê sezon ê Liga Kros ê Mıntıqa ê Bınateyê Qulubon dı serfıraziyêka muhim guretış ra behs kerd.\nKaraarslan va, maçonê final dı kategoriyonê qıconê lajon u comêrdonê astareyon dı 16 taxımon u pê sporbazonê şexsiyon her dı kategoriyon dı 81 sporbazi hemberi kerd. Taxımê Kros ê Yaşamspor kategoriya qıcon ê lajon dı dereceya 2yın ê Tırkiye, kategoriya comêrdonê astareyon dı zi derecaya 6ın ê Tırkiye guret u serfıraziyêka muhim eşt xu dest.\nReis Arıkan “Ma paşt doni spor u sporbazon”\nReis Arıkan brifing ra pey sporbazi u antrenori yin tebrik kerdi u semedê serfıraziya yin a muhim nimzerd u çeyrek zerd kerd sporbazon a.\nReis Arıkan her qısım dı serfıraziya Quluba Yaşamspor ra behs kerd u va; “Quluba ma ya Yaşamspor şarıstonê ma pê serfırazi temsil kena; serfıraziyi ay sareyê ma keni berz. Semedê Liga Kros ê Mıntıqa ê Bınateyê Qulubon pê serfıraziya muhim qedinayiş ez sporbaz u antrenoronê yin tebrik keno u ez hivi keno ruejonê verniya ma dı hina zaf beni muwefeq.”\nReis Arıkan paşt spor u sporbazon dayiş ser vındert u va; “Semedê nomeyê şarıstonê ma pê spor vatış, cıwononê ma teşwiqê sporkerdış u qabiliyetê xu kışf kerdışê yin ri desteg biyayiş çı ma dest ra biyero ma keni.”\nTarıxê Vıraştışi : 04-12-2019 23:59\nOmarê Wendışi : 766